Peiling | Die ANC is korrup, maar hy kry my stem | Netwerk24
Peiling | Die ANC is korrup, maar hy kry my stem
Pres. Cyril Ramaphosa Donderdag ten tyde van 'n verkiesingsveldtog in Mamre. Foto: Edrea du Toit
Dieselfde kiesers wat glo dat die ANC korrup is en nie regtig vertrou kan word nie, beplan om op 1 November vir dié party te stem, toon 'n groot nasionale peiling wat tussen 4 en 21 Oktober vir Rapport, City Press, Netwerk24 en News24 gedoen is.
Die peiling onder 1 824 geregistreerde kiesers toon dat sowat 55% van kiesers beplan om in die plaaslike regeringsverkiesings ANC te stem, al beskou slegs 'n derde van respondente die ANC as die party wat die beste bekwaam is om te regeer.
Die ANC, wat vanjaar opnuut geruk is deur korrupsieskandale, onthullings voor die Zondo-kommissie en rioolvuil wat deur die strate in ANC-dorpe loop, ry klaarblyklik op 'n massiewe golf van ondersteuning vir pres. Cyril Ramaphosa, van wie 56% van respondente 'n gunstige indruk het, teenoor net 14% in die geval van John Steenhuisen, die DA-leier, en 25% vir Julius Malema van die EFF.